पंजाब का एमएलए घूस लेते हुए गिरफ्तार  
पंजाब के मुख्य संसदीय सचिव और बीजेपी एमएलए राज खुराना को सीबीआई ने घूस लेते रंगे हाथ पकड़ा है।
पंजाब के मुख्य संसदीय सचिव और बीजेपी एमएलए राज खुराना को सीबीआई ने घूस लेते रंगे हाथ पकड़ा है। बीजेपी के एमएलए के साथ उसके बेटे को भी गिरफ्तार किया गया है। करीब 10 घंटे चली कार्रवाई के बाद दोनों को गिरफ्तार किया गया। मामला चंडीगढ़ के पास राजपुरा में 14 कनाल ज़मीन का है। किसी आदमी ने सीबीआई को ख़बर दी कि राज खुराना ने ज़मीन का सौदा निपटाने के लिए एक करोड़ की रिश्वत मांगी है। इसके बाद सीबीआई ने जाल बिछाकर एमएलए को रंगे हाथ पकड़ लिया। मौके से नोटों से भरा एक ब्रीफकेस भी बरामद किया गया है।